CONSILIUL LOCAL AL MUNICIPIULUI  CRAIOVA

       HOTĂRÂREA NR. 254
Consiliul Local al Municipiului Craiova, întrunit în şedinţa ordinară din data de 30.10.2008;

Având în vedere raportul nr. 145549/2008 întocmit de Direcţia Economico - Financiară, prin care se propune încetarea contractului de concesiune nr. 62/1994 încheiat între Consiliul Local al Municipiului Craiova şi S.C. „SĂNĂTATEA” S.R.L., având ca obiect terenul situat în municipiul Craiova, cart. Brazda lui Novac, bl. C8c  şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Legii nr.213/1998 privind proprietatea publică şi regimul juridic al acesteia;

În temeiul art. 36 alin.2  lit. c coroborat cu alin.5 lit. b, art. 45 alin.3  şi art. 123 şi art.61 alin.2  din Legea nr. 215/2001, republicată, privind administraţia publică locală;

                                             HOTĂRĂŞTE:

  Art.1. Se aprobă încetarea contractului de concesiune nr. 62/1994, încheiat între Consiliul Local al Municipiului Craiova şi S.C. „SĂNĂTATEA” S.R.L. având ca obiect terenul, situat în municipiul Craiova, cart. Brazda lui Novac, bl. C8c, ca urmare a vânzării spaţiului comercial.

  Art.2. Se aprobă încheierea de noi contracte de concesiune între Consiliul Local al Municipiului Craiova şi Ionaşcu Nicuşor Cristian împreună cu Niţă Iuliana Simona, Trifan Jana Luminiţa şi Mandache Marian, având ca obiect terenul în cotă indiviză, în suprafaţă de 5,08 mp. fiecare. 
Art.3. Preţul concesiunii terenului prevăzut la art.2, se stabileşte la nivelul tarifului aprobat prin Hotărârea Consiliului Local al Municipiului Craiova nr.258/2007, respectiv 6 lei/mp/lună, urmând a se actualiza anual conform hotărârilor Consiliului Local al Municipiului Craiova. 
Art.4. Se împuterniceşte Primarul municipiului Craiova să semneze contractele de concesiune prevăzute la art. 2.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară,  Direcţia Impozite şi Taxe, S.C. „SĂNĂTATEA” S.R.L., Ionaşcu Nicuşor Cristian,  Niţă Iuliana Simona, Trifan Jana Luminiţa şi Mandache Marian vor aduce la îndeplinire prevederile prezentei hotărâri.

	Nicoleta MIULESCU


\\Sapl3\D\Docs\Hotarari Finale 2008 Nou\HCL\hc 254#2008.doc -        

                                                                                                                                                       FP – 43 – 01, vers. 01


